For første og eneste gang ble jaktstart arrangert som helt egen øvelse. Jaktstart hadde før blitt arrangert med tider basert på medaljeøvelsene 5 km for kvinner og 10 km for menn med to separate renndager. I dette mesterskapet gikk kvinnene 2 x 5 km og mennene gikk 2 x 10 km, samme dag – først klassisk og jaktstart i fri teknikk basert på tidene i klassisk-rennet, men med en pause mellom rennene. De 50 beste utøverne etter klassisk-rennet fikk gå jaktstart-delen.